Diari Oficial de la Generalitat Valenciana


Sumari del DOGV 3152, del 30-12-1997 (1997/12583)

ORDRE de 9 de desembre de 1997, de la Conselleria de Cultura, Educació i Ciència, per la qual es convoquen ajudes a les sales d'exhibició per la projecció de pel·lícules comunitàries.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   3152

Data del DOGV
:   30-12-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/12652


Data del document
:   09-12-1997

Organisme emissor
:   Conselleria de Cultura, Educació i Ciència

Tipus de document
:   Ordre

4181 ORDRE de 9 de desembre de 1997, de la Conselleria de Cultura, Educació i Ciència, per la qual es convoquen ajudes a les sales d'exhibició per la projecció de pel·lícules comunitàries. [97/Q12986]
  
La competència en matèria cinematogràfica és un dels exemples més clars de competències concurrents entre l'estat i les comunitats autònomes. La cinematografia com a manifestació cultural i reflex de la realitat del país mereix ser fomentada i assistida per la societat en conjunt, i per aquest motiu la coordinació entre les diferents administracions competents es fa cada vegada més necessària amb vista a una major agilitat i eficàcia en la gestió.
  
El Reial Decret 1.282/1989, de 28 d'agost, d'ajudes a la cinematografia, i l'Ordre de 12 de març de 1990, que el desplega, estableixen en el títol IV i en el capítol IX, respectivament, dos tipus d'ajudes selectives a l'exhibició: ajudes per a les sales d'exhibició en zones rurals o de baixa rendibilitat i ajudes per a la projecció de pel·lícules comunitàries.
  
L'article 49 de l'Ordre de 12 de març de 1990, estableix que els criteris objectius en què es basarà la distribució territorial d'aquestes ajudes, així com el seu lliurament, gestió, administració i justificació, s'ajustaran al que disposa l'article 153 del Text Refós de la Llei General Pressupostària, aprovada pel Reial Decret Legislatiu 1.091/1988, de 23 de setembre, en què es determina que les dues ajudes hauran de ser gestionades i tramitades des de la comunitat autònoma, de forma que l'administració de l'estat elaborarà els criteris objectius de distribució territorial dels fons reservats a cada classe d'ajuda i en facilitarà les quanties suficients.
  
Per acord del Consell de Ministres, en la sessió del dia 11 de juliol de 1997, s'aprovaren els criteris objectius per a la distribució de les ajudes a les sales d'exhibició per la projecció de pel·lícules comunitàries. Per tot això, i a fi de convocar i aprovar les bases d'aquestes ajudes, fent ús de les competències que tinc atribuïdes,
  
ORDENE
  
Primer
  
Convocar ajudes per a les sales d'exhibició per la projecció de les pel·lícules comunitàries incloses en l'annex II, i aprovar les bases de la convocatòria que figuren en l'annex I d'aquesta ordre, així com el model d'instància, inclòs en l'annex III.
  
Segon
  
L'import global màxim d'aquestes ajudes es pagarà a càrrec de la línia 415, del programa 455.10, Promoció Cultural, per una quantia de 6.673.000 pessetes. La concessió d'aquestes ajudes està condicionada a l'existència de crèdit adequat i suficient a aquest efecte en els pressupostos de Generalitat Valenciana per a 1998.
  
DISPOSICIONS FINALS
  
Primera
  
Es delega en la directora general de Promoció Cultural, Museus i Belles Arts perquè dicte les resolucions necessàries que requerisquen l'aplicació i el desplegament del que disposa aquesta ordre.
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
Tercera
  
Contra aquesta ordre, que posa fi a la via administrativa, s'hi podrà presentar un recurs contenciós administratiu en el termini de dos mesos, comptadors des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana.
  
Per a la interposició es requereix la comunicació prèvia a aquest òrgan. Tot això de conformitat amb l'article 58 de la Llei Reguladora de la Jurisdicció Contenciosa Administrativa i amb l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 9 de desembre de 1997
  
El conseller de Cultura, Educació i Ciència,
  
FRANCISCO CAMPS ORTIZ
  
ANNEX I
  
Bases per a la concessió d'ajudes a la projecció
  
de pel·lícules comunitàries
  
1. Objecte
  
Aquesta convocatòria té com a objecte subvencionar les sales d'exhibició que hagen projectat determinades pel·lícules comunitàries.
  
2. Beneficiaris
  
Empresaris de sales d'exhibició establides a la Comunitat Valenciana que estiguen inscrites en el Registre d'Empreses de l'Institut de la Cinematografia i de les Arts Audiovisuals i que, mitjançant els informes d'exhibició (Reial Decret 1.419/1978, de 26 de juny), acrediten haver projectat les pel·lícules comunitàries de l'annex II.
  
3. Termini de còmput dels drets generats a l'efecte de convocatòria
  
Les pel·lícules generaran drets a la subvenció durant els dos primers anys, comptats a partir del dia de l'estrena comercial a Espanya i fins la data límit del 31 de desembre de 1996.
  
En el cas de les pel·lícules assenyalades en l'annex II.b, que ja van ser objecte de subvenció en l'exercici 1996, es computarà el període comprés entre l'1 de gener de 1996 i la data en què es completen els dos anys d'explotació comercial, comptats a partir del dia de l'estrena comercial a Espanya, i la data límit del còmput serà igualment el 31 de desembre de 1996. En els programes dobles es computarà el 50% de cada pel·lícula, sempre que en la programació s'exhibisquen únicament aquestes pel·lícules.
  
4. Quantia de l'ajuda
  
Fins al 5% dels ingressos bruts de taquilla.
  
No hi serà aplicable el que disposa l'article 47.2 de l'Ordre de 12 de març de 1990, per la qual es desplega el Reial Decret 1.282/1989, de 28 d'agost, d'ajudes a la cinematografia.
  
5. Sol·licituds
  
5.1 Les sol·licituds es formalitzaran segons el model de l'annex III, que es facilitarà a les direccions territorials de Cultura i Educació, i hauran d'anar acompanyades de:
  
- Un certificat expedit pel Ministeri de Cultura que acredite la inscripció de la sala en el Registre d'Empreses de l'Institut de la Cinematografia i de les Arts Audiovisuals.
  
- Una declaració jurada de l'interessat d'haver projectat les pel·lícules indicades en l'annex II, el calendari de projecció i la recaptació bruta obtinguda durant el període establit.
  
- Original o fotocòpia compulsada dels informes de declaració d'exhibició setmanal corresponent a la/les pel·lícula/es objecte de la subvenció, on haurà de constar la diligència de recollida, el segell, la firma i la data de la Societat General d'Autors d'Espanya, com a acreditació del compliment de les normes de control de taquilla regulades pel Reial Decret 1.419/1978, de 26 de juny.
  
5.2 Tota la documentació requerida juntament amb la sol·licitud es presentarà a les direccions territorials de Cultura i Educació, o bé es trametrà per qualsevol dels mitjans que preveu l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
5.3 El termini de presentació de sol·licituds serà de dos mesos des de l'endemà de la publicació d'aquesta ordre en el Diari Oficial de la Generalitat Valenciana. En cas que el termini acabe en dia inhàbil en l'àmbit de la Generalitat Valenciana, o en dissabte, es considerarà prorrogat fins el primer dia hàbil següent.
  
5.4 Si la sol·licitud no inclou totes les dades exigides o hi falta documentació, s'instarà l'interessat perquè en el termini de 10 dies corregisca aquests defectes, amb l'advertència que si no ho fa es considerarà que desisteix de la seua petició i, per consegüent, s'arxivarà sense més tràmits l'expedient.
  
6. Resolució
  
6.1 Les direccions territorials enviaran les sol·licituds d'ajuda amb l'informe corresponent a la Direcció General de Promoció Cultural, Museus i Belles Arts, que elevarà les propostes, amb l'informe pertinent, al conseller de Cultura, Educació i Ciència, el qual hi emetrà resolució. En els casos en què l'ajuda proposta siga superior a 300.000 pessetes, s'instarà els beneficiaris perquè presenten la documentació acreditativa d'estar al corrent de les obligacions tributàries i davant la Seguretat Social referida als 12 mesos anteriors a la data de presentació de la sol·licitud, en la forma establida en l'Ordre de 30 de maig de 1996, de la Conselleria d'Economia i Hisenda (DOGV de 21.06.96)
  
6.2 El termini màxim per a resoldre les sol·licituds formulades pels interessats serà de sis mesos, comptadors des de la data de publicació de la convocatòria. Transcorregut aquest termini sense que s'hi haja emés resolució expressa, la sol·licitud es considerarà desestimada.
  
7. Obligacions dels beneficiaris
  
Els beneficiaris hauran de comunicar a la Conselleria de Cultura, Educació i Ciència l'obtenció de qualsevol subvenció o ajuda concedida per a la mateixa finalitat, sol·licitades a altres administracions o institucions públiques o privades.
  
8. Modificació de l'ajuda
  
8.1 Tota alteració de les condicions tingudes en compte per a la concessió de l'ajuda, i en tot cas l'obtenció concurrent d'ajudes atorgades per altres administracions o ens públics o privats, podrà donar lloc a la modificació de la resolució de concessió.
  
8.2 Seran procedents el reintegrament de les quantitats percebudes i l'exigència de l'interés de demora des del moment del pagament de l'ajuda en els casos que estableix l'article 47.9 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991.
  
9. Pagament de les ajudes
  
Dictada la resolució d'adjudicació de les ajudes i complides les obligacions establides en aquestes bases es procedirà al seu pagament.
  
ANNEX II